Nemec, Richard, poslanec NR SR (2023-02-08):
Ďakujem, pán predsedajúci. Milé kolegyne, milí kolegovia, je vás tu dosť málo na to, že dokážeme sa tu zavzdušňovať na rôznych témach, ale toto je celkom vážna téma, samozrejme, nie bulvárna téma, ktoré sme mohli vidieť aj na konferenciách, keď sme zvolali tlačovú konferenciu, tak došla jedna redaktorka zo Slovenského rozhlasu, a to si myslím, že je ten, to si myslím, že je ten obrovský problém, že ten bulvár tu valcuje všetko možné a pomaličky Igora Matoviča sledujú aj kedy sa ide vyčúrať, s prepáčením. A toto, čo tu my riešime, bolo, samozrejme, covidom a všetkými týmito pandémiami dosť zabrzdené. Myslím si, že by sme dokázali omnoho veľa vecí, vecí urobiť, ale, samozrejme, nebudem tu spomínať bývalého ministra školstva, ktorý tiež na nás hádzal trošku bobek, ale nevadí. Je až smutné, je až smutné v tom, v tom, že ako sme tú telesnú výchovu celú dokázali, Karol to nazval, že sme v jame a poďme sa z tej jamy vyhrabať. No ťažko sa nám hrabe z tej jamy, keď, a to musím priznať, že aj za našej vlády nedarí, nedarí s tým pohnúť a musíme to riešiť v kuse, v kuse sa tým zaoberať nato, aby naše deti mali kvalitnú telesnú výchovu, mali jej každý deň a proste a proste všetkými takýmito drobnosťami, kde sa tá mozaika skladá na to, aby, aby tie decká mali tú kvalitnú a aby mali ten pohyb a my vieme, kde nás topánka tlačí. My súhlasíme s rôznymi variantami. My vieme, že musíme posilniť telesnú výchovu na prvom stupni. Na druhom stupni máme telocvikárov, kde môžu teraz, nová informácia, že môžu ísť aj na ten prvý stupeň. Ale máme tam telocvikárov, máme tam kluby, ktoré nám suplujú ten pohyb a tie decká sa už nejak, tie decká sa už nejak profilujú, ktorých to zaujíma. Problém je na tom prvom stupni. Tam súhlasíme a do tohto my búšime v tom zmysle, aby sme pomohli ten prvý stupeň skvalitniť, dostať tam možno aj tých trénerov, aby mohli dostávať tieto úväzky, aby sme tie nožnice proste otvorili. Nie je možné, aby tú špecku na pedagogickej tým učiteľkám tá výtvarná, hudobná zostala a tú telesnú sme zase niekde posunuli na vedľajšiu koľaj. A to je presne, sa to potom po tých rokoch odrazí na tej kvalite, na tej kvalite tých našich žiakov. My sa tu zaoberáme stále priemerom žiakov. My sa nezaoberáme tými chorými a tými, ktorí možno majú tendenciu ísť do vrcholového a výkonnostného športu. Čo, samozrejme, tými sa zapodievame, a to už je ďalšia kapitola, ktorá súvisí s našimi zväzmi aj s našimi klubmi a s kvalitou našich klubov, ale Karol sa tu veľmi dobre dotkol veľa, veľa týchto tém, veľa týchto tém, ktoré, ktoré na tých konferenciách zazneli, a má jeden obrovský šanón, s ktorým chodí, a myslím si, že už by to aj niekomu aj otrepal o hlavu občas, lebo je dosť ťažký, čo sa týka tých všetkých vyjadrení a ministerstiev a tých odporúčaní, prečo tie deti majú dostať tú kvalitu, ten pohyb na tých školách. Ja sa tu dotknem trošku toho, pán poslanec Čepček, vy ste sa obávali toho, toho, že ako by, keby došli tí telocvikári a tým učiteľkám by sa siahlo na tie hodiny, tam sa dá veľa spôsobov vymyslieť. Mali sme na konferencii tandemové vyučovanie, kde tá učiteľka, sa jej neskráti, bola by na tej hodine, by sa skvalitnila. Potom máme také, že by si vedeli prehadzovať, že tí učitelia by išli na telesnú na prvý stupeň a tie učiteľky z prvého stupňa by si, by si išli, by išli na ten druhý stupeň. Čiže dá sa tam rôzne veci vymyslieť, len naozaj to chcenie toho riaditeľa, a ja nechcem všetkých hádzať do jednej, do jedného vreca, sa veľa, veľa riaditeľov snaží. Potom tu mám tie koeficienty, ktorých si sa dotkol. To keď som sa dozvedel, tak trošku ma zamrazilo, že pri fakultách telesnej výchovy je ten pohyb, ale kde tá prevádzka je hrozne náročná. Oni v podstate musia prevádzkovať všetky tie športoviská na to, aby mohli vzdelávať telocvikárov, trénerov a všetkých týchto pedagógov. Takže to je také smutné, že oni, oni majú strašne náročnú prevádzku, čo sa týka tej vysokej školy a tie koeficienty im boli dané tam, kde boli. Takže... Infraštruktúra. No infraštruktúra, to už tu bolo povedané a búšené od začiatku tohto volebného obdobia aj zo strany SaS, že máme tu obrovský dlh, čo sa týka športovísk. No máme tu, máme tu veľký dlh, ale myslím si, že Karol veľmi dobre zhodnotil, čo sa týka tej infraštruktúry tých málotriedok a tých veľkých, tých veľkých škôl, ktoré tie kapacity majú. A samozrejme, veď aj tam sa, tam sa zapodievame tým, že kam do tej jednej telocvične, keď im tú telesnú zvýšime. Ale kto povedal, že sa musíme stále fokusovať len na tú telocvičňu, na len telesnú výchovu. Veď my dokážeme k tej kurikulárnej reforme proste zarátať do toho lyžiarske, plavecké, branné a všetky tieto, ktoré, a spomenul som branné, kde aj ministerstvo obrany dokonca vyžaduje, aby sa vrátila trošku branná, aby tie decká boli zbehlé v tomto zmysle. Takže, takže stále, stále sa tu fokusujeme a tí úradníci na tom ministerstve nám povedia, no nemáme telocvične, nemáme kvalitu telocviční. To nie je pravda. Veď ten dobrý telocvikár a, a ten dobrý tréner, s ktorými s deckami je poobede na tréningu, tak dokáže urobiť tréning, s prepáčením, v triede, na chodbe a hocikde. Ja som tréner z praxe, kde som bol kondičný tréner a keby ste chceli, tak vás zničím tu jedným tréningom hodinovým. A nepotrebujem k tomu ani, ani činku, ani nič. Takže to zdravie som sa dotkol. Zdravie, zdravie, to je, to je presne ono. A už na tej prvej konferencii a, samozrejme, už to tu bolo povedané, koľko peňazí dávame do zdravotníctva. Však keby sme mali zdravé decká, tak nepribúda nám chorých a sme zdravá populácia, ktorá, ktorá, ktorá je normálna, a myslím si, myslím si, že toto je, je fakt, ktorý týmito drobnosťami vieme veľmi vylepšiť a vieme tomu pomôcť. To, že sa tu zavzdušňujeme nad hlúposťami, je holý fakt a jasné, že nám to ľudia vyčítajú. Ale to, že tu beháme okolo telesnej výchovy a okolo toho športu, je fakt a myslím si, že týmito drobnosťami, ktoré chceme, chceme naozaj implementovať, a asi ste si všimli, my všetky tieto zákony nedávame tak, že prikazujeme, my tieto zákony dávame na výber. Dávame na výber riaditeľom škôl, dávame na výber tým učiteľom, dávame na výber tým trénerom. Len im pomáhame v tých drobnostiach, aby tam mohli byť. Aby sa tým deckám, majú ich poobede na tréningoch, tak nech ich má aj v škole. Nech ich pripravuje, nech ich vyselektuje. Máme zdravotníkov na škole. Nech komunikujú v tom zmysle, že tak ten tréner, ktorý má vysokú školu, ktorý môže tam ísť, tak vyselektuje. Ten má problémy, postarajte sa oňho. Povie rodičom a, a budú sa zaoberať problémami. Ten je, ten je na tom dobre rýchlostne, vytrvalostne, berte si ho, berte si ho tieto športy a dá nejaký feedback tomu zväzu, tomu klubu, ktorý zase ho môže rozvíjať. Čiže týchto možnosti je obrovsky veľa a ja chcem poďakovať aj Karolovi a snažíme sa, snažíme sa, už si z nás naši kolegovia trošku robia srandu, že vám tak záleží na, na tom pohybe a na tom športe až je to, až je to choré. No je to choré, lebo nás trápi, do akého stavu sme prišli. Ďakujem veľmi pekne.